К1эрэщэ Тембот итворчествэ ч1ып1э гъэнэфагъэ щеубыты новеллэм. Новеллэм (къэбар к1эк1 къэ1отагъэм) -ш1уагъэу хэлъыр ар жэры1уабзэм исюжетхэу ц1ыфыгъэ шапхъэхэр къиз1отык1хэрэр творчествэм хэбгъэхьан плъэк1ынэу амал къызэрэуитырэр ары. Историческэ новеллэм, ижък1э хъугъэ-ш1эгъэ къэбарым къэ1ок1э амал гъэнэфагъэ хэлъ, традиционнэ формэ гъэнэфагъэ и1. К1эрэщэ Тембот историческэ прозэм зызфегъазэм нафэ хъугъэ  блэк1ыгъэ хъишъэм изэгъэш1эн иуахътэ къызэрэсыгъэр ык1и лъэпкъым гъогоу къык1угъэр умыш1эу джырэ 1офыгъохэри зэш1опхын зэрэмылъэк1ыщтыр. Ащк1э жанрэу новеллэм иш1уагъэ къэк1уагъ, ипшъэрылъи икъоу зэш1уихыгъэ. Ащ къыхэк1и историческэ романыр тхыгъэу хъугъэ.